Wolf’s Castle

Wolf's Castle (walisisk Casblaidd), tidvis stavet Wolfscastle, er en landsby og et samfunn i Pembrokeshire, mellom Haverfordwest og Fishguard, sørvest i Wales. Landsbyen lå historisk sett i sognet St. Dogwells. St Dogwells, GENUKI. Arkivert fra originalen 10. mars 2016. Den ligger like ved landsbyen Spittal. Landsbyen Ford, på walisisk Pen-y-Bont, ligger faktisk så nær at den i praksis er opptatt i Wolf's Castle. Festningen det vises til i navnet var en del av de normanniske festningsverkene som inngikk i Landskerlinjen.

Hovedveien A40 mellom London og Fishguard går gjennom Wolf's Castle. Det går regelmessige busser til byer i området. Viktigste næringsvei i området er jordbruk. Landsbyen hadde  og folketallet for 2024 er estimert til 744.Wolfscastle Community in Wales, City Population

 Geografi 
Wolf's Castle består av to små landsbyer; Wolf's Castle, på toppen av en ås, og Ford, som ligger i elvedalen nedenfor. Restene av et normannisk festningsverk av typen motte and bailey (tommer og jordvoller) ligger i den øvre landsbyen, en strategisk beliggenhet bestemt av beliggenheten ved den nordlige enden av juvet Treffgarne. Landsbyen ligger ved samløpet av elvene Western Cleddau og Anghof, i sognet St. Dogwell's.

 Historie 

En forhistorisk frittstående stein eller bautastein og en gravhaug fra bronsealderen er bevis på tidlig menneskelig tilstedeværelse i området.«Wolfscastle» (PDF), Planed.org.uk.

En Romersk Britannia villa ble utgravd av oldtidsforskeren Richard Fenton, noe som antyder at romersk innflytelse strakte seg lenger vest enn man tidligere hadde trodd. Den har nylig blitt undersøkt for å fastslå dens nøyaktige plassering. Det har til dels blitt overskygget av den meget godt bevarte villa som ble oppdaget i Margam Country Park, 3 km fra Port Talbot, også kalt Wales’ «Pompeii». Villaen avslører omfattende, intakte levninger og vekker enorm interesse for walisisk romersk historie. Schlee, Duncan (august 2010): Archaeological Investigations at Upper Newton 'Roman Villa' Wolfscastle, Pembrokeshire (PDF), Dyfed Archaeological Trust

Festningen som har gitt navn til landsbyen var en del av en rekke forsvarsverk konstruert av normannerne etter 1093, kjent som Landskerlinjen, som ble konstruert etter 1093 og dannet en generell grense mellom det engelsktalende sør og det walisisktalende nord.«The Flemish colonists in Wales», BBC. Bakgrunn for Landskerlinjen.

Den såkalte Black Book i St. Davids fra 1326 gir et øyeblikksbilde av middelalderens Wolf's Castle, og viser at det var en mangfoldig befolkning av normannere og walisere. I tillegg til å arbeide på jorden, var innbyggerne dyktige i beslektede yrker, noe navnene som er registrert antyder, for eksempel Adam the Smith (smeden), Walter the Miller (mølleren) og John the Weaver (veveren).

Musland Farm var en gang residensen til kaptein William Davies Evans, den første som brukte Evansgambit i sjakk.«Captain William Davies Evans», Chessgames.com

 Økonomi 

Landsbyen er hovedsakelig bebygd med landbruk på grunn av sin landlige beliggenhet, og kan skryte av både Wolfscastle Country Hotel og en pub, Wolfe Inn. Jordbruk omfatter melkeproduksjon, saue- og storfehold, og det finnes flere gårder i landsbyen og omegn.

Tidligere økonomiske aktiva omfattet skiferbrudd nær Sealyham, veisteinbrudd i Treffgarne-juvet og et postkontor i landsbyen, som alle har opphørt å fungere.

 Transport 
Hovedveien A40 fra London til Fishguard, går gjennom Wolf's Castle og er den viktigste transportruten til og fra landsbyen, med regelmessige bussavganger som forbinder de største byene i området.

Hovedjernbanelinjen fra Swansea til jernbanestasjonen en i Fishguard Harbour går gjennom Ford. En gang var det en stasjon kalt Wolf's Castle Halt der A40 krysser jernbanen, både for passasjerer og lasting av melk fra lokale gårder, men denne ble stengt i 1964 da den lokale togtjenesten mellom Fishguard og Clarbeston Road ble trukket tilbake. For tiden (2018) har linjen to daglige avganger hver vei mellom Swansea og Fishguard Harbour, tidsbestemt til å koble til Swansea med avganger fra London Paddington og Fishguard med den irske fergetjenesten til Rosslare, pluss et begrenset antall lokale avganger mellom Fishguard, Clarbeston Road og Haverfordwest. Sistnevnte ble gjeninnført i 2012, nesten femti år etter at de ble trukket tilbake, men stasjonen ved Wolf's Castle ble ikke gjenåpnet som en del av dette initiativet.

 Referanser 

 Eksterne lenker 


Kategori:Landsbyer i Pembrokeshire